[{"text_idx": "#000012", "text": "Sut gall gwirfoddoli amgylcheddol fod yn fuddiol i lesiant?"}, {"text_idx": "#000013", "text": "Mae\u2019r adborth rydyn ni\u2019n ei gael gan ein gwirfoddolwyr yn amrywiol iawn. Mae pawb yn gwirfoddoli am wahanol resymau ac mae gennym ni lawer o straeon gan wirfoddolwyr sy\u2019n dweud wrthym eu bod yn llawer mwy iach, yn fwy heini ac mae problemau fel cefnau tost wedi gwella yn sgil llusgo troli\u0308au allan o afonydd!"}, {"text_idx": "#000015", "text": "Sut mae\u2019r ymgysylltiad cadarnhaol hwn a\u0302 byd natur yn fuddiol i Gymru a\u2019r amgylchedd hefyd?"}, {"text_idx": "#000016", "text": "Prif ffocws gwirfoddoli amgylcheddol yw gwella\u2019r amgylchedd. Er enghraifft, mae codi sbwriel yn cael gwared a\u0302 gwastraff sy\u2019n gallu llesteirio cynefinoedd a niweidio bywyd gwyllt, felly mae hynny\u2019n gadarnhaol ar gyfer yr amgylchedd. Mae ochr arall ein gwaith yn ymwneud yn fwy a\u0302 chadwraeth, fel plannu rhywogaethau a choed brodorol. Mae ein prosiect a\u0302 gerddi natur yn helpu i gael gwared a\u0302 rhywogaethau goresgynnol, ac yn lle hynny, yn cyflwyno rhai brodorol sy\u2019n gwella bioamrywiaeth ardal."}, {"text_idx": "#000017", "text": "Fel arfer, mae ffocws ein gweithwyr ar yr amgylchedd i ddechrau, ond mae\u2019r gwaith sy\u2019n deillio o hyn yn ehangu\u2019r cwmpas yn fawr i\u2019r unigolyn a\u2019r gymuned ehangach sy\u2019n cael eu heffeithio gan brosiectau gwirfoddoli. Yn ei dro, mae cysylltu cymunedau a\u0302\u2019u mannau gwyrdd eu hunain yn cynorthwyo\u2019r amgylchedd."}, {"text_idx": "#000026", "text": "Mae gwirfoddolwyr yn garfan wych, wych o bobl ...mae gwirfoddolwyr wedi amlygu ysbryd cymunedol yn ystod y cyfyngiadau symud, mae pob math o grwpiau anhygoel wedi ymddangos, ac rwy\u2019n gobeithio...bydd yr ymdeimlad hwnnw o gymuned yn parhau."}, {"text_idx": "#000032", "text": "Yn anffodus, nid ydym ni wedi gallu dechrau\u2019r prosiect eto oherwydd Covid-19, ond rydyn ni\u2019n hynod gyffrous am yr adeg y byddwn ni\u2019n gallu dechrau oherwydd, os yw\u2019r pandemig wedi dangos unrhyw beth i ni, pwysigrwydd cael mynediad at fyd natur yw hynny, yn enwedig i bobl heb natur yn eu cartrefi eu hunain. Pobl sy\u2019n byw mewn fflatiau, pobl sy\u2019n byw mewn ardaloedd trefol, prysur. Bydd cael y mynediad hwnnw at fyd natur, hyd yn oed os mai dim ond ardal fechan yw honno, yn elfen hanfodol mewn helpu pobl i adfer ar o\u0302l y pandemig rydyn ni\u2019n ei wynebu ar hyn o bryd."}, {"text_idx": "#000034", "text": "Mae llawer o gyfleoedd i gefnogi lleoedd natur lleol, a byddwn yn annog mwy fyth o bobl i gymryd rhan. Gall unigolion gysylltu a\u0302\u2019u swyddog cymunedol lleol am ragor o wybodaeth."}, {"text_idx": "#000035", "text": "Diolch am eich amser Louise!"}]